
AIŠKINAMASIS RAŠTAS

DĖL PANEVĖŽIO MIESTO (ŠIAURINĖS DALIES) SUSISIEKIMO KOMUNIKACIJŲ SPECIALIOJO PLANO KOREGAVIMO PATVIRTINIMO

2026 m. spalio  7 d.
Panevėžys


1. Sprendimo projekto tikslai ir uždaviniai: 
Rengiamo teritorijų planavimo dokumento pavadinimas - Panevėžio miesto (šiaurinės dalies) susisiekimo komunikacijų specialiojo plano koregavimas (toliau - Specialusis planas).
Koreguojamas dokumentas - Panevėžio miesto (šiaurinės dalies) susisiekimo komunikacijų specialusis planas, patvirtintas Panevėžio miesto savivaldybės tarybos 2015 m. lapkričio 26 d. sprendimu Nr. 1-330 „Dėl Panevėžio miesto (šiaurinės dalies) susisiekimo komunikacijų specialiojo plano patvirtinimo“ (toliau – koreguojamas specialusis planas). Teritorijų planavimo dokumento registro Nr. T00077538.
Planavimo pagrindas - Panevėžio miesto savivaldybės tarybos 2018 m. gegužės 31 d. sprendimas Nr. 1-203 „Dėl Panevėžio miesto (šiaurinės dalies) susisiekimo komunikacijų specialiojo plano koregavimo“.
Planavimo tikslas - Koreguoti Panevėžio miesto šiaurinėje dalyje esančių gatvių koridorius, nustatant gatvių raudonąsias linijas, ištaisyti technines klaidas ir kolizijas.
Planavimo uždaviniai :
1. Suplanuoti ar perplanuoti atskirus žemės sklypus kiekvienai gatvei, nustatant žemės sklypo ir ašinės linijos koordinates, įvertinant galiojančius teisės aktus, reglamentuojančius gatvių tiesimo, rekonstravimo ir remonto projektavimo techninius reikalavimus.
2. Plėtoti (jei reikia) susisiekimo komunikacijų infrastruktūrą ir numatyti jos plėtrai reikalingas teritorijas.
3. Numatyti susisiekimo komunikacijų infrastruktūros ir jos vystymui reikalingų teritorijų apsaugos zonas, nurodyti specialiąsias žemės naudojimo sąlygas.
4. Numatyti susisiekimo komunikacijoms ir inžineriniams tinklams funkcionuoti reikalingus servitutus.
5. Sudaryti pėsčiųjų, dviračių takų, šaligatvių sąrašus, nustatyti priklausomybes ir technines charakteristikas (ilgis, plotis, plotas, danga).
6. Numatyti transporto statinių išdėstymo teritorijas.
Planuojama teritorija
Panevėžio miesto savivaldybės šiaurinė dalis. Teritorijos dydis: 2777,61 ha

2. Siūlomos teisinio reguliavimo nuostatos, laukiami rezultatai: 

Specialusis planas parengtas vadovaujantis Lietuvos Respublikos teritorijų planavimo įstatymo; Lietuvos Respublikos kelių įstatymo; Susisiekimo komunikacijų inžinerinės infrastruktūros vystymo
planų rengimo taisyklių, statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“, reikalavimais.

Panevėžio miesto (šiaurinės dalies) susisiekimo komunikacijų specialusis planas yra specialiojo teritorijų planavimo dokumentas, kuriuo siekiama užtikrinti darnią susisiekimo komunikacijų infrastruktūros plėtrą Panevėžio miesto (šiaurinės dalies) teritorijoje, nustatyti plėtros kryptis. Šiuo Specialiuoju planu nustatomomis gatvių raudonosiomis linijomis siekiama užtikrinti reikiamos teritorijos dydį susisiekimo infrastruktūros įrengimui fiksuotoje juostoje tarp raudonųjų linijų.

3. Lėšų poreikis ir šaltiniai: 
Lėšos numatytos iš savivaldybės biudžeto.

4. Sprendimui priimti reikalingi pagrindimai, skaičiavimai ar paaiškinimai: 
Skaičiavimų nėra.
5. Kieno iniciatyva parengtas sprendimo projektas: 
Projektas parengtas Panevėžio miesto savivaldybės administracijos iniciatyva.



Teritorijų planavimo ir architektūros skyriaus
 vyriausiasis specialistas				                      Haroldas Niuneva

